Si Maria Yuryevna Sharapova (Ruso: Мари́я Ю́рьевна Шара́пова; namundag Abril 19, 1987) sarong propesyonal na parakawat tennis. Residente sa Estados Unidos poon pa kan 1994, siya nagsali na sa WTA tour magpoon pa kan 2001. Rinaranggo siyang nu. 1 sa singles kan WTA sa limang magkasuruway na okasyon, sa kagabsan sa bilog na 21 semana. Siya an saro sa sampolong mga babae, asin solong Ruso, na nagkapot kan Grand Slam karera. Siya medalista man sa Olimpik, na ginana an pirak na medalya para sa Rusya sa women's singles kan 2012 Tag-init na Olimpik sa London.